Държавен вестник, бр. 72, 2016 г., стр. 67

БРОЙ  72	
Д Ъ Р Ж А В Е Н  В Е С Т Н И К 	
СТР.  67  
Приложение № 5
Програма
за надзор и контрол на болестта бруцелоза (bru-
cella melitensis) по овцете и козите в България 
през 2016 – 2018 г.
1. Идентификация на програмата 
Държава членка: Република България
Заболяване: Бруцелоза по овцете и козите
Период на изпълнение: 2016 – 2018 г. 
Референции към този документ: Закон за вете-
ринарномедицинската дейност и Наредба № 52 от 
2006 г. за здравните изисквания към овце и кози 
при придвижването или транспортирането им меж-
ду Република България и държавите – членки на 
Европейския съюз, за определяне на здравния ста-
тус на обектите, от които произхождат, и допълни-
телните гаранции за здравния статус на тези обекти 
(ДВ, бр. 52 от 2006 г.).
Контактно лице (име, телефон, факс, имейл): 
Д-р Илиан Бойковски – гл. експерт в дирекция 
„ВОК“ при ЦУ на БАБХ
• тел.: +359 2 915 98 42
• e-mail: i_boyk@bfsa.bg 
2. Епизоотологичен анализ на разпростра-
нението на бруцелозата по овцете и козите в 
България за периода 2005 – 2015 г.
През 2005 г. у нас са установени случаи на бру-
целоза по овцете и козите (БОК) при хора, които 
са работели в животновъдни ферми в Гърция. Тази 
зооноза, причинявана от Brucella melitensis, се счи-
таше за ликвидирана преди няколко десетилетия 
(1941 г). За периода 2005 – 2008 г. са диагностици-
рани 120 заразени души в 12 области, с най-много 
случаи в Хасковска и Сливенска област. 
Резултатите от епидемиологичното проучване 
показват, че в Гърция са заразени 45 души (37,5 % 
от общия брой на заразените), а в Кипър, Турция 
и Италия и Танзания – по един. Останалите са за-
разени в нашата страна и обикновено са собстве-
ници на овце и кози или са консумирали млечни 
продукти от тях.
През юни 2006 г. са установени първите епизоо-
тични огнища при овце и кози в Смолянска област. 
До края на 2008 г. заболяването е регистрирано в 
16 населени места в 4 области – Смолянска, Ям-
болска, Хасковска и Старозагорска. За ликвидира-
не на тази зооноза са унищожени 496 кози, 117 
овце и 7 говеда (фигура 1).
 
Фиг. 1. Засегнати от бруцелоза по овцете и козите 
населени места и брой заразени животни по обла-
сти за периода 2006 – 2008 г.
Бруцелоза по овцете и козите през 2015 г. Пър-
вите положителни случаи на бруцелоза по дребните 
преживни животни в Кюстендилска област са кон-
статирани на 27 юли 2015 г. в гр. Рила. До 10 ок-
томври в този град са изследвани 636 кози, от които 
106 положителни (16,7 %). От 20 изследвани куче-
та – 8 са положителни (40 %). Всичките изследвани 
360 овце, 6 коне и 27 свине са отрицателни. 
В гр. Рила са засегнати 22 животновъдни обек-
та, в с. Смочево – 7, в Рилски манастир – 1, с. Па-
дала – 1, и с Мурсалево (община Кочериново) – 4 
обекта (Карта 2). 
Борбата с тази зооноза се води съгласно На-
редба № 52 от 2006 г. за здравните изисквания 
към овце и кози при придвижването или транс-
портирането им между Република България и дър-
жавите – членки на EC – ДВ, бр. 52 от 2006 г.), 
хармонизирана с Директива 91/68/ЕИО). В нея 
се изисква изследване на кръвни проби от всички 
възприемчиви животни (овце, кози, свине, коне, 
кучета) и унищожаване на положителните. При 
висок процент на заразеност се унищожава цяло-
то стадо. Такъв е случаят в едно стадо кози в с. 
Смочево – от 126 кози – 72 положителни (57,1 %). 
В това село са изследвани общо 206 кози – 79 по-
ложителни (38,4 %), 352 овце – 15 положителни 
(4,3 %), 140 говеда – 4 положителни (2,9 %). В 
Рилски манастир са изследвани 26 кози – 2 поло-
жителни (7,7 %), 51 овце и 2 говеда – отрицателни. 
В с. Падала са изследвани 25 кози – 1 положител-
на (4 %), и 46 овце – отрицателни. В с. Мурсалево 
(община Кочериново) от 130 кози – 3 положителни 
(2,3 %), 3 овце – отрицателни. 
Проведени са изследвания в други 36 населени 
места в общините Рила, Кочериново, Бобошево 
Кюстендил и Дупница, където резултатите са отри-
цателни. От изследваните в Рила, Смочево и Мурса-
лево 48 кучета – 9 (18,7 %) са положителни (от Рила 
и Смочево). Там, където има най-много заразени 
кози и овце, има и заразени кучета. Изследваните от 
тези населени места 70 свине са отрицателни. 
За ликвидиране на тази зооноза до 10.10.2015 г. 
в Кюстендилска област са унищожени 229 кози, от 
които 190 заразени, 14 овце, 4 говеда и 10 кучета. 
До 1.10.2015 г. са установени 51 заразени души, вкл. 
и двама ветеринарни лекари. 
Установено е още едно епизоотично огнище на 
бруцелоза в с Ракита, Плевенска област, намиращо 
се на около 200 км от Кюстендилска област. На 
27 март 2015 г. във връзка с новата наредба за суб-
сидиране на млади фермери от Рила са закупени 
25 кози и транспортирани до с. Ракита.
Заедно с 14 други кози от с. Радомирци и два 
пръча от Тетевен е регистрирано стадо, което кан-
дидатства по програмата „Млад фермер“. Има дан-
ни за отстраняване на марки и слагане на нови 
марки. Пръчовете не се маркират. От изследваните 
общо 41 кози – 25 са положителни (61 %). 
Както и при предишната епизоотия през 
2005 – 2008 г. заразеността на козите е значително 
по-голяма от тази на овцете. През 2005 – 2008 г. при 
козите тя е от 2 до 87 % за отделните стада, а при 
овцете – от 1 до 22 %. При сегашната епизоотия